Na osnovu člana 69. stav 2 tačka e), i člana 70. st. 1. 4. i 6. Zakona o javnim nabavkama („Sl. glasnik BiH“, broj 39/14), u otvorenom postupku za uređenje obala i korita vodotoka druge kategorije na području Grada Zenica, Gradonačelnik donosi:

**ODLUKU**

**o poništenju postupka javne nabavke za uređenje obala i korita vodotoka druge kategorije na području Grada Zenica**

**Član 1.**

Poništava se postupak za uređenje obala i korita vodotoka druge kategorije na području Grada Zenica, iz razloga što je cijena prihvatljive ponude za navedenu nabavku znatno veća od osiguranih sredstava za nabavku, a u skladu sa članom 69. Stav 2. tačka e).

**Član 2.**

Za izvršenje ove odluke zadužuje se i ovlašćuje Služba kabineta Gradonačelnika.

**Član 3.**

Ova odluka objavit će se na web-stranici Grada Zenica, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja.

**OBRAZLOŽENJE**

Postupak javne nabavke pokrenut je Odlukom o pokretanju postupka javne nabavke broj: 02-14-5108/19 od 06.03.2019 godine.

Obavještenje o nabavci broj: 1355-1-3-100-3-28/19 objavljeno je na Portalu javnih nabavki dana 13.03.2019. godine.

Na portalu javne nabavke objavljena je i tenderska dokumentacija za uređenje obala i korita vodotoka druge kategorije na području Grada Zenica. Procijenjena vrijednost za predmetnu nabavku iznosila je 31.000,00 KM bez PDV-a.

Za uređenje obala i korita vodotoka druge kategorije na području Grada Zenica Ugovorni organ je zaprimio dvije ponude i to ponuđača Špic beton d.o.o. Zenica i ponuđača Almy-Gradnja d.o.o. Zenica.

Ponuda ponuđača Almy-Gradnja d.o.o. Zenica ne ispunjava uslove zahtjevane tenderskom dokumentacijom, s obzirom da je isti dostavio potvrde o uspješnoj realizaciji ugovora koje se ne odnose na predmet nabavke kako je zahtjevano tačkom 3.3. tenderske dokumentacije, stoga se njegova ponuda odbacuje.

Ponuda ponuđača Špic beton d.o.o. Zenica u vrijednosti od 69.000,00 KM bez PDV-a znatno premašuje procijenjenu vrijednost nabavke, te Ugovorni organ poništava postupak javne nabavke, a u skladu sa članom 69. stav 2. tačka e).

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

Broj: 02-14-5108-1/19

Datum: 19.04.2019. godine

DOSTAVLJENO: GRADONAČELNIK:

2 x Ponuđači

1 x Služba kabineta Gradonačelnika Fuad Kasumović

1 x Tenderska dokumentacija

1 x a/a